Staða og framtíð ferðamála í sjávarþorpinu Suðureyri við Súgandafjörð
Ferðamönnum á Íslandi hefur farið ört fjölgandi með árunum og er varla til sá staður á Íslandi sem ekki hefur fundið fyrir þessari fjölgun, þó sérstaklega yfir sumartímann. Markmið þessa verkefnis var því að komast að því hvernig staðan á ferðaþjónustunni á Suðureyri við Súgandafjörð væri og hverjar framtíðahorfur fyrir ferðamál á Suðureyri væru að mati hagsmunaaðila. Helstu niðurstöður voru þær að almennt séð er staða ferðamála á Suðureyri góð yfir sumartímann á meðan lítið sem ekkert er að gerast yfir vetrartímann. Allir hagsmunaaðilar og þar á meðal íbúar eru bjartsýnir á framtíð ferðamála í þorpinu en jafnframt er fólk sammála um að halda verði rétt á spilunum og vanda alla vinnu þegar kemur að ferðamálum. Það voru einnig háværar raddir um betra samtal/samstarf á milli annars vegar ferðaþjónustunnar og bæjaryfirvalda og hins vegar ferðaþjónustunnar og íbúa þorpsins. Lykilhugtök: Ferðaþjónusta í dreifbýli, frumkvöðlar, áfangastaður, ímyndasköpun og samstarf.
Ferðamálafræði, Sjávarbyggðir, Dreifbýli, Markaðsmál
Networked Digital Library of Theses and Dissertations